Sê jou sê oor wildtuin se bestuursplan | Netwerk24
Deur Alet Joubert 15 Mei 2017 12:38
Die Krugerwildtuin wil met meer gemeenskappe skakel oor sy bestuursplan. Foto: Alet Joubert
Stedelinge kry van 17 Mei die geleentheid om insette te gee oor die bestuursplan vir die Krugerwildtuin. Vergaderings word in Durban, Kaapstad, Gauteng en Mpumalanga gehou.
“Die doel is om die oorlegplegingsproses te verbreed,” sê William Mabasa, woordvoerder van Sanparke.
“Dit is ook ’n vereiste van die Wet op Nasionale Omgewingsbestuur van Bewaarde Gebiede (Wet 57 van 2003) dat dié gebiede bestuursplanne moet hê wat elke tien jaar hersien word.
Ons wil dié keer soveel moontlik mense insluit, daarom besoek ons meer provinsies
“Die eerste bestuursplan is in 2008 goedgekeur, maar die oorlegplegingsproses was beperk, omdat dit hoofsaaklik in Limpopo en Mpumalanga gehou is,” sê Glenn Phillips, uitvoerende bestuurshoof van die wildtuin.
“Ons wil dié keer soveel moontlik mense insluit, daarom besoek ons meer provinsies sodat hul insette ingesluit kan word vir die bestuursbeleid van die volgende tien jaar.”
Belangstellendes wat nié die vergaderings kan bywoon nie, kan hulle as rolspelers registreer en hul insette lewer op Sanparke se webtuiste of bel Dudu Letswele tydens kantoorure by 013 735 4102. Die e-posadres vir navrae is knpmanagementplan@sanparks.org
Die vergaderings sal as volg gehou word:
Durban: Royal Hotel om 09:00
Meer oor: Wildtuin | Vergaderings | Oor | Jou | Sê
Groot onmin oor jagpermit vir witrenoster
Kenners van oor wêreld in wildtuin byeen
Krugerwildtuin se noodvervoer na Skukuza uniek
Tydelike eetplekke in wildtuin terwyl werkers staak